kardosdrur/scandi-wiki huggingface dataset:
Engelske Kanal

Den Engelske Kanal ( eller the Channel, , , ) er farvandet der adskiller Storbritannien fra det nordlige Frankrig, og  forbinder Nordsøen med Atlanterhavet. Kanalen er omkring 563 km lang og er på sit bredeste sted 240 km. Det smalleste sted er Doverstrædet,  med en bredde på kun 34 km. De britiske Kanaløer ligger i den Engelske Kanal nær ved den franske side. Siden 1994 har Frankrig og Storbritannien været forbundet på tværs af Kanalen med Eurotunnelen.

Dannelse 

Den engelske kanal kan for ca. 450.000 år siden være dannet af katastrofale jøkelløb fra en issø i den nuværende sydlige del af Vesterhavet.

Eksterne henvisninger 

Stræder (farvand)
Nordsøen
Atlanterhavet
Pansertropper

Ved pansertropper forstås en våbenart bestående af fuldt motoriserede militære enheder, hvis primære våben er kampvogne.

Under 1. verdenskrig blev kampvogne primært brugt som støttevåben for infanteriet. I slutningen af 1920'erne begyndte man i England at eksperimentere med motoriserede enheder, som kunne operere selvstændigt. Disse bestod af kampvognsenheder, motoriseret infanteri, artilleri og ingeniørtropper. 

I løbet af 1930'erne oprettede man i flere lande egentlige panserdivisioner. I Frankrig skete denne udvikling under henholdsvis kavaleriet og infanteriet, mens man i Tyskland fulgte udviklingen i England og oprettede pansertropper som en selvstændig våbenart. Dette skete i erkendelse af, at pansertropperne som følge af deres slagkraft og bevægelighed skulle koncentreres og bruges til at udmanøvrere fjenden og trænge dybt ind bag hans linjer, frem for blot at hjælpe infanteriet frem over slagmarken. Denne tankegang viste sin berettigelse i løbet af 2. verdenskrig, men i takt med at hærens andre våbenarter blev motoriseret og udstyret med pansrede køretøjer, blev forskellen på de egentlige pansertropper og resten af hærens enheder reduceret. 

Pansertropper optræder første gang i den danske hær med hærloven af 1950, da hærens to rytterregimenter, Jydske Dragonregiment og Gardehusarregimentet blev reorganiseret som panserregimenter. Samtidig blev Generalinspektøren for Rytteriet til Generalinspektøren for Pansertopperne. I 1960'erne blev infanteri og pansertropper i stigende grad integreret og i 1970 slået sammen til én våbenart, kamptropperne.

Eksterne henvisninger
Dansk Panser

Militære enheder
Krigertyper
Psykiatrisk særforanstaltning

En psykiatrisk særforanstaltning er en foranstaltning, der idømmes en person der var utilregnelig, da han/hun begik en forbrydelse. Reglerne er beskrevet i straffelovens § 16 og § 68-69, og det er formelt ikke anset for en straf. Derfor er den dømte også patient, ikke indsat. Som hovedregel skal patienten under udførelsen af forbrydelsen være så påvirket på sine åndsfunktioner, at han/hun kan siges at være utilregnelig – dvs. sindssyg eller betydeligt åndssvag. I så fald skal personen behandles, og ikke straffes (f.eks. med fængsel). 

Langt de fleste psykiatriske særforanstaltninger er:

Ambulant kontrol/behandling på psykiatrisk afdeling, hvor patienten har mødepligt, og med mulighed for indlæggelse.
Indlæggelse på psykiatrisk afdeling, hvor overlægen kan udskrive personen til ambulant kontrol/behandling, og eventuelt tilsyn af kriminalforsorgen.
Anbringelse på psykiatrisk afdeling, hvor en udskrivning kun kan foretages af retten (hvilket generelt sker efter evaluering af overlæge og kriminalforsorgen).

Afhængig af patienten og forbrydelsen, kan det være på en almindelig psykiatriske afdeling eller på en specialiseret retspsykiatrisk afdeling, og særforanstaltning kan være tidsbegrænset eller tidsubegrænset. Hvis den er tidsbegrænset, kan den ikke være over 5 år. Hvis den er tidsubegrænset, hvilket kun er muligt hvis forbrydelsen var alvorlig og personfarlig (deriblandt mord, alvorlig vold eller røveri, voldtægt eller anden seksualforbrydelse, eller frihedsberøvelse), skal retten 5 år efter domfældelsen vurdere, om domme skal ophæves, dvs. vurdere om patienten skal udskrives fra den psykiatriske afdeling, hvor han/hun er anbragt. Hvis den ikke bliver ophævet, skal det derefter vurderes mindst hvert andet år af retten.

Eksterne henvisninger

Psykiske sygdomme
SISU

SISU eller Sisu kan hentyde til flere artikler

 Sisu Auto – en finsk producent af lastbiler, kampvogne, traktorer m.v.
 SISU Basketball Klub – en dansk basketballklub.
 Sisu (firma) – et canadisk firma, der producerer kosttilskud.
 Sisu (sodavand) – en færøsk sodavand.
 Sisu (udtryk) – et finsk udtryk, der visse steder oversættes til at beskrive den råstyrke, stædighed og udholdenhed der skal til for at leve og overleve i et barskt og råt klima.
Oodaaq Ø

Oodaaq Ø er en grønlandsk ø, hvis den regnes for en ø, verdens nordligste landpunkt. Øen er en 15 m lang og 8 m bred sandbanke 1360 meter nord for Kaffeklubben Ø.

Oodaaq ligger på 83°40’32.5"N, 30°40’10.1"W, kun 600 km syd for Nordpolen. Det er stadig ikke helt afklaret om Oodaaq er en ø. Da sandbanker som Oodaaq kan fjernes af isskruninger, skabes på ny eller lægges igen et andet sted. Hvis polarhavet en dag bliver isfrit, vil den første storm udslette alle de små holme. 

Oodaaq ø blev opdaget, da danske landmålere med en helikopter i 1989 landede på sandbanken, og opkaldte den efter en Inuit, som var med Robert E. Peary til Nordpolen.

Indtil 1996 regnedes øen for at være stabil. Men området ændres hele tiden af havets metertykke is, og også her kan forskerne måske skaffe sig ny viden ved hjælp af radarmålinger.

I 2021 fandt en ekspedition fra Københavns Universitet en anden ø 780 meter nord for Oodaaq Øa. Den nyopdagede og ikke-navngivne ø er ca. 30 gange 60 meter stor, men den betegnes som er "kortlivet ø" som kan forsvinde igen hvis der kommer en kraftig storm i området.

Ny viden  
I august 2022 fastslog ekspeditionen "Leister Go North 2022" endeligt, at både Oodaaq Ø og andre nærliggende "øer" i virkeligheden er isbjerge, som på overfladen er dækket af jord og grus.

Referencer

Ekstern henvisning 

 Beretning fra en ekspedition i 1996 til Oodaaq ø  Engelsk

Øer i Grønland
Helmut Lachenmann

Helmuth Lachenmann (født 27. november 1935) er en tysk komponist, pianist og musikforsker.

Han har skrevet musik i de fleste genrer.

Eksterne henvisninger 
 

Komponister fra Tyskland
Personer fra Stuttgart
Djævlerokke

En djævlerokke (også kaldet en manta) er som de øvrige rokker, en bruskfisk. Derved er den i familie med hajerne. Den lever i de fleste tropiske farvande, og ses ofte i nærheden af koralrev.

Med sit vingespænd på op til 6-8 meter er djævlerokke den største af alle rokker. På trods af dens størrelse og skræmmende navn er der ingen grund til at blive nervøs hvis man møder den, da den lever af smådyr og plankton i vandet, som den filtrerer ind via sin store mund.

Navnet har den fået da den har to finner siddende foran munden. Disse to finner, der hjælper med at lede vandstrømmen ind igennem munden, lignede fra overfladen djævlens to horn.

Med sin størrelse og elegante svømmestil er djævlerokken en af de arter der står øverst på enhver dykkers ønskeliste.

Arter 
 Manta birostris
 Manta ehrenbergii
 Manta raya

Kilder og henvisninger

 Mantarokker lever livet farligt  Ulla Lund på videnskab.dk 4 august 2012

Rokker
Hammerhaj

Hammerhajer er en gruppe af hajer i familien Sphyrnidae. Den har ikke de andre hajers spidse hoved, men derimod et fladere, bredt hoved. Derved kommer den til at minde om en hammer. Dens øjne sidder yderst på hver sin side af hovedet.

Hammerhajen er ekstremt adræt og kan stort set vende på en tallerken.

Hammerhajer findes hovedsageligt i tropiske farvande, men en enkelt art, S. zygaena,  er typisk for subtropiske og varmt tempererede farvande. En observation i Nordsøen ca. 150 km ud for Blåvandshuk i 2003 var formodentlig denne art. Til gengæld er en ofte gentaget påstand om et individ fanget ved Sjællands Odde i 1937 ikke rigtig, da en undersøgelse af et foto af hajen har vist, at det var en brugde.

Flere af arterne er i dag anset som truet, fordi der er mange der jager dem.

Den største art af hammerhajen kan blive helt op til 5 meter lang, men de øvrige arter er mindre. Hammerhajen har en elektrisk sans, som gør at den kan mærke, om et dyr har et svag hjerterytme.

Hvis en fisker fanger en hammerhaj, kan den finde på at angribe både. Der har også været flere registrerede angreb på mennesker, men de fleste resultatet af provokation fra mennesker (f.eks. når fanget) og ingen af dem var dødelige.

Hammerhajen er et rovdyr, som mest lever af fisk. Den er blandt kendt for at fange pilrokker, som ellers har en giftig pil på den lange hale. Men det generer overhovedet ikke hammerhajen.

Eksterne henvisninger 

 En Verden af Hajer – Hammerhaj Dansk side om Hammerhajen

Hajer
Bohuslav Martinů

Bohuslav Martinů (født 8. december 1890 i Østböhmen - død 28. august 1959 i Liestal ved Basel) var en tjekkisk komponist og violinist.

Han boede en årrække i Paris og flyttede i 1941 til USA.

Til værkerne hører 6 symfonier, adskillige koncerter og orkesterværker, balletter, operaer, kammermusik, vokalmusik, klavermusik og sange.

Han er den betydeligste tjekkiske komponist efter Janácek. Hans tonesprog er tonalt og rytmisk, karakteristisk med påvirkninger fra Igor Stravinskij og nyere fransk musik.

Udvalgte værker 

 Symfoni nr. 1 (1942) - for orkester
 Symfoni nr. 2 (1943) - for orkester
 Symfoni nr. 3 (1944) - for orkester
 Symfoni nr. 4 (1945) - for orkester
 Symfoni nr. 5 (1946) - for orkester
 Symfoni Nr. 6 "Symphoniske fantasier" (1953) - for orkester
 Sinfonietta "La Jolla" (1950) - for orkester
 Sinfonietta "Legende" (1940) - for klaver og orkester 
 Symfoni koncertante nr. 1 (1932) - for dobbelt orkester 
 Symfoni koncertante nr. 2 (1949) - for violin, cello, obo, fagot og orkester
 Klaverkoncert nr. 1 (1925) - for klaver og orkester
 Klaverkoncert nr. 2 (1934) - for klaver og orkester
 Klaverkoncert nr. 3 (1948) - for klaver og orkester
 Klaverkoncert nr. 4 "besværgelse" (1956) - for klaver og orkester
 Klaverkoncert nr. 5 "Fantasi koncertante" (1958) - for klaver og orkester
 2 Cellokoncerter (1930 rev. 1955,  1945) - for cello og orkester
 2 Violinkoncerter (1932-1933, 1943) - for violin og orkester

Eksterne henvisninger 

 Bohuslav Martinů Foundation i Prag
 Katalog over Martinůs værker
 Bohuslav Martinu Centre i Policka

Komponister fra Tjekkiet
Søanemone

Søanemoner er koraldyr indenfor ordnerne Actiniaria eller Zoanthidea. De fleste familier hører under ordnen Actiniaria.

Søanemonen er et marint dyr og har taget navn efter blomsten anemone på grund af dens udseende. Den har en række tentakler beklædt med nældeceller. I søanemonens midte finder man dens mund. Søanemonen fanger små dyr med tentaklerne. Dyrene lammes af giften fra nældecellerne. Herefter føres byttet til søanemonens mund og fortæres. Søanemonen sidder enkeltvis på sten eller andre strukturer. Ofte kan skibsvrag og sten være dækket af et tæppe af søanemonerne. 

Sønellike (Metridium senile) også kendt som almindelig søanemone, er som navnet antyder almindeligt udbredt i Danmark. Udover denne er der registreret mere end 20 arter i Danmark, f.eks. stor søanemone (Urticina felina, syn. Tealia felina).

Referencer

Kilder 
 Systema naturae 2000 (classification) – Taxon: Order Actiniaria – sea anemones
 Akvariefotos af søanemoner

Eksterne henvisninger 

Koraldyr
Hexacorallia
Actiniaria
Zoanthidea
Bruskfisk

Bruskfisk (latin: Chondrichthyes) er en klasse af fisk hvis skelet består af brusk. Til bruskfiskene hører hajer, rokker og havmus.

Underklassen Elasmobranchii omfatter hajer og rokker. Disse bruskfisk har 5-7 gællespalter på hver side af hovedet, overkæben er ikke fast tilhæftet kraniet, de skifter tænder gennem hele livet og har placoide skæl (hudtænder).

Havmus tilhører hovedgruppen Holocephali. Disse bruskfisk har kun én gælleåbning på hver side, en fast tilhæftet overkæbe og ingen hudtænder.

Bruskfisk kaldes også tværmunde, men nogle kilder bruger dog kun betegnelsen tværmunde om hajer og rokker, men ikke havmus.

Tidligere har også rundmunde (dvs. lampretter og slimål) været regnet for at være bruskfisk, men det regnes de ikke som længere.

Klassifikation 
Klasse: Chondrichthyes
 Underklasse: Elasmobranchii (Tværmunde, Haj-agtige)
 Infraklasse: Euselachii
 Kohorte: Neoselachii
 Division: Galeomorphii
 Orden: Heterodontiformes
 Orden: Orectolobiformes (Eks. Hvalhaj)
 Orden: Lamniformes (Eks: Sildehaj, Hvid haj)
 Orden: Carcharhiniformes (Eks. Rødhaj)
 Division: Squalomorphii
 Orden: Hexanchiformes (Eks. Kravehaj)
 Orden: Echinorhiniformes
 Orden: Squaliformes (Eks. Pighaj)
 Overorden: Hypnosqualea
 Orden: Squatiniformes (Havengle)
 Orden: Pristiophoriformes (Savhajer)
 Overorden: Batoidea (Rokker)
 Orden: Pristiformes (Savfisk)
 Orden: Torpediniformes (Elektriske rokker)
 Orden: Rajiformes (Rokke, Eks. Djævlerokke, Sømrokke)
 Underklasse: Subterbranchialia
 Overorden: Holocephali
 Orden: Chimaeriformes (kimærer), (Eks. Havmus)

Kilder 

 Systema naturae 2000 (classification) – Taxon: Class Chondrichthyes
Bushido

Bushido (Krigerens Vej) er moralkodeks og en filosofi for den japanske kriger (bushi).

Bushido blev udviklet i det feudale Japan, men først samlet i skrifter sent.

En berømt samling af bushido er den såkaldte "Hagakure" citeret af samuraien Yamamoto Tsunetomo i dennes alderdom.

De Syv Dyder i Bushido 
Retskaffenhed (義, gi)
Mod (勇, yū)
Godgørenhed (仁, jin)
Respekt (礼, rei)
Ærlighed (誠, makoto)
Ære (名誉, meiyo)
Loyalitet (忠義, chūgi)

Se også 
 Samurai
 Kendo

Østerlandsk filosofi
Japanske vendinger
Pete Townshend

Peter Dennis Blandford Townshend (født den 19. maj 1945 i Østlondon) er en rock-guitarist og sangskriver, bedst kendt for sit arbejde med The Who.

Townshend blev født ind i en meget musikalsk familie (hans far var professionel saxofonist, og moderen sanger) og viste sig at være fascineret af musik fra en meget ung alder. Han havde hørt en del tidlig amerikansk rock'n'roll da han var lille og fik sin første guitar af sin bedstemor, da han var tolv.

I 1961 blev Townshend optaget på Ealing Art College, og The Confederates (hans første gruppe) blev grundlagt et år senere af Townshend og skolekammeraten John Entwistle. Denne gruppe spillede country-musik med Entwistle på horn og Townshend på banjo. Gruppen fandt sammen med The Detours med Roger Daltrey som forsanger (og dengang guitarist), som hurtigt efter nogle udskiftninger, hvor Keith Moon kom til, skiftede navn til The Who, hvis vilde rock-musikstil blev markedsført som "Maximum R&B".

Med Pete Townshend som komponist, single-guitarist og kreativ leder udviklede The Who sig til en af de mest kendte og betydende rockgrupper i 60'erne og 70'erne. Townshends tidlige singler for The Who (blandt andet "I Can't Explain", "Substitute" og "My Generation") sammenførte ironiske og intelligente tekster med larmende, simpel, nogle gange endda grov musik, en kombination der skulle blive gruppens varemærke. Med de senere album Tommy, Who's next og Quadrophenia blev Townshends tekster mere filosofiske og musikken mere nuanceret, men med uformindsket kraft, hvilket især kom til udtryk på scenen.

Efter at The Who stoppede med at spille regelmæssigt, har Pete Townshend udgivet talrige soloalbums, hvoraf konceptalbummet White City: A Novel fra 1985 nok er det mest kendte, med Pete Townshends barndoms-bydel i London som omdrejningspunkt for teksterne.

Pete Townshend er stadig (i 2011) aktiv som musiker, selvom årene med The Who har givet ham en kraftig høreskade. Et gennemgående træk i hans senere optrædener er velgørenhed i mange forskellige aspekter.

Townshend har nævnt Hank Marvin fra Cliff Richard and The Shadows som sit største idol. Desuden er han filosofisk og religiøst inspireret af den indiske guru Meher Baba, hvilket har givet en ikke ubetydelig undertone i The Who's tekster .

Noter

Eksterne henvisninger 

 

Musikere fra England
Komponister fra England
Guitarister fra Storbritannien
Rockmusikere fra Storbritannien
Palads (flertydig)

Palads har flere betydninger:

 Palads – slot eller pragtfuld bygning
 Palads Teatret (København) – biograf i København
 Palads Teatret (Århus) – biograf i Århus
 Palads 1-2-3 – biograf i Frederikshavn
 Palads Hotel Viborg
 Palads Hotel (Esbjerg)
 Palace Hotel

Se også
 Crystal Palace F.C. – en engelsk fodboldklub
Søgerkamera

Et søgerkamera (også kaldet målsøger-kamera) er en type kamera, hvor søgeren og det objektiv som kameraet i sidste ende tager billedet med er forskudt fra hinanden.

Denne metode er billigere, men har det problem at der opstår en parallakse fejl mellem det man ser i søgeren og det endelige billede. Derfor risikerer man at billedet ender med et andet udsnit, end man havde forventet. Dette gør sig særligt gældende ved motiver hvor kameraet er tæt på motivet, f.eks. makrooptagelser. Til gengæld slipper man for rystelser fra et spejl og det er også muligt at lave mindre kamerahuse med denne type.

Dette er i modsætning til et spejlreflekskamera, hvor søgeren er forbundet med objektivet via et spejl, som klapper op, når udløseren trykkes ned.

Blandt mest kendte søgerkameraer (til film) kan nævnes: Leica M, Canon P, Nikon S2, Konica Hexar og Olympus Pen.

Nutidens digitale kamerateknologi har bragt et væld af nye produkter på markedet, der spænder fra ultrasmå kameraer kombineret med mobiltelefoner til lidet større kameraer med bedre linser og varierende zoommuligheder.

Fotografi
Guitarfisk

Guitarfisk (Rhinobatidae) er en familie af rokker. Guitarfisk har en aflang, flad kropsform, der kan ligne en haj, men med rokke-lignende vinger. Der er talrige arter, der findes i tropiske, subtropiske og tempererede havområder over hele jorden. I modsætning til de fleste andre rokker er hovedet spidst og guitar-lignende. Guitarfisk er ovovivipare som de fleste rokker, dvs. æggene forbliver i hunnen indtil de klækker og ungerne fødes levende. Guitarfisk er bundlevende og lever af forskellige bunddyr, såsom orme, muslinger og krebsdyr.

Rokker
Rokker

Rokker (: roche for ru; rokker har hudtænder) er bruskfisk ligesom hajer. 

Rokker er almindelige langs tropiske kyster over hele verden. Ferskvandsarter findes i Asien, Afrika og i Florida i USA (Dasyatis sabina). De fleste rokkearter er hverken fredede eller truede. Fra danske farvande kendes cirka 10 arter. 

Rokker svømmer ved en "flyvende" bevægelse, drevet fremad af deres store brystvinger (generelt forvekslet med finner).

Se også 
 Pilrokke
 Blåplettet pilrokke
 Torpediniformes, Elektriske rokker, Elrokke
 Sømrokke
 Skade (fisk)
 Raja batis
 Djævlerokke
 Guitarfisk
 Damrokker – en helt anden artsgruppe.
Jean Nouvel

Jean Nouvel (født 12. august 1945 i Fumel, Lot-et-Garonne) er en fransk arkitekt, der arbejder med et udtryk, der på en gang er enkelt, men samtidig har en flot fornemmelse for detaljen.

Nouvel, der er uddannet fra École nationale supérieure des Beaux-Arts i Paris i 1971, har arbejdet meget med transparente materialer, som lyset trænger igennem. Det ses ikke mindst i et af hans hovedværker, det arabiske institut i Paris, hvor en lang række mekaniske blænder justerer lyset inde i bygningen, samtidig med at det skaber et arabisk inspireret mønster i glas- og stålfacaden.

Hans tegnestue vandt konkurrencen om DRs Koncerthuset, som efter voldsomme overskridelser af budgettet blev indviet i 2009.

Nouvel modtog i 2008 Pritzker-prisen. Han er samboende med den svenske arkitekt Mia Hägg.

Referencer

Eksterne henvisninger 

Arkitekter fra Frankrig
Tadao Ando

Tadao Ando (født 13. september 1941 i Osaka, Japan) er en japansk arkitekt, der arbejder med et ekstremt enkelt formsprog. Han er berømt for sit arbejde med In-situ beton (beton støbt på stedet). Tadao Ando benytter sig typisk af krydsfinér støbeplader som er glatte og det bliver betonen derfor også. I stedet for at gemme de støbehuller væk der opstår for at holde sammen på støbeformen, viser han dem frem som en del af værket. Man kan tale om en ærlig konstruktion der ikke har noget at skjule. Støbeformshullerne er en del af Tadao Andos karakteristiske arkitektoniske udtryk. I dansk sammenhæng er det ofte tillagt for stor vægt at hans byggerier går op i tatamimåtte modulmål. Det er et ganske almindelig Japansk byggemodulmål og har været det i hundreder af år. Tadao Andos bygerier fremstår klare og med en fornemmelse for rumlighed. Ofte kun i ét dominerende materiale: Beton. Dette får rummene og bygningerne til at træde tydeligere frem gennem deres volumer og det lys der falder på dem. 
Ando har bl.a tegnet Chichu Art Museum.

Ando modtog som den første Carlsbergs arkitekturpris.

Eksterne henvisninger 

 

Arkitekter fra Japan
Personer fra Osaka
Brudgom

Brudgommen er den mandlige del af det par som vies. Han holder tale for sin brud ifølge traditionen som nummer 2. Dvs. lige efter brudens far eller mor.

Se også 

Mænd
Bryllup
Jomfruhummer

Jomfruhummer (Nephrops norvegicus) eller bogstavhummer er en op til 24 cm lang storkrebs, der findes i Kattegat og Nordsøen. Jomfruhummeren er i modsætning til hummeren rød, og dens klosakse er af samme størrelse med rækker af torne. Den lever i gangsystemer i mudderbund i 25-250 meters dybde.

Jomfruhummeren er en delikatesse og fanges med trawl eller i  tejner. En stor del af fangsten går til eksport.

Se også 
 Hummer

Kilder 
 Taxonomicon – Nephrops norvegicus 

Hummere
Skaldyr
Pris (flertydig)

Pris har flere betydninger:

Pris (latin pretium 'pris, værdi')

 Pris - den betaling, typisk opgjort i penge, man skal erlægge til gengæld for at erhverve sig en vare eller tjeneste
 pris præmie
 pris i betydning prise, sætte pris på, værdsætte
 pris en pris snus (etymologisk forskelligt fra de foregående)
 Prise-penge er et beløb som udbetales til besætningen på et skib
 Priseret – en retsinstans, der dømmer prisesager (prisedomstol)
 Priscus – græsk sofist og historiker

Se også 

 Prisreguleringskommissionen
BCD (tal)

BCD er en forkortelse for binary coded decimal. Det vil sige et tal (en decimal), der er gemt på binær form. 

Et register på fire bit, der tilsammen kan repræsentere talværdier fra 0 til 15, indrettes ved normale decimale tal (base 10) til at kunne rumme tallene fra 0 til 9, og ved hexadecimale tal (base 16) til tallene fra 0-F.

Det specielle ved BCD er at hvert ciffer kodes som separate binære værdier.

eks. Tallet 110 repræsenteret i BDC = 0001 0001 0000 og ikke som i rent binært format 0110 1110 hvor bitvægtene er fortløbende hen over bittene.

Anvendelse 

Den store fordel ved at anvende BCD er at den er nem at udlæse på et 7-segment display. Det kræver kun en simpel omsætning fra BCD-værdi til displayets segmenter.

Det er simpelt at indrette elektroniske kredsløb så de kan håndtere BCD. Dette kan laves med TTL kredse og kræver ikke anden logik indbygget. Flere slags elektroniske tællere er indrettede på denne måde, så de kan bruges til at styre et 7-segment display til udlæsning.

En del CPU'er har instruktioner til beregninger på heltal i BCD-format. Formatet kan bruges, når heltal på tekstform skal omsættes til tal, der kan regnes på.

Formatet benyttes også i simple protokoller hvor modtageren ikke har nogen særlig CPU til efterbehandling. Et eksempel er DCF77 der er radiosenderen der driver de fleste radiostyrede ure i Europa. Her er signalet indkodet med BCD, og kan afkodes ved at rotere bittene til de er i position og derefter udlæse på et 7-segments display.

En mere speciel anvendelse er i de såkaldte binære ure, som er til salg i diverse nørd-butikker. De viser tiden ved hjælp af punkt-lysdioder. Men tiden vises ikke binært, men derimod som BCD hvor hvert ciffer er repræsenteret som fire lysdioder over hinanden.

Tal
Metropol Aarhus

Nordisk Film Biografer Trøjborg (tidligere kaldet Metropol, Palads og oprindeligt Palads Teatret) er en biograf i Tordenskjoldsgade 21 på Trøjborg i det nordlige Aarhus. 

Biografen åbnede 26. december 1951 med premieren på filmen "Det gamle Guld". Biografen havde ved åbningen 800 pladser i én sal. I starten af 1970'erne lukkede biografen, men blev genåbnet i 1972 efter ombygning og nu med 655 pladser. Biografen blev ombygget sidst i 1970'erne til 3 sale og ombygget først i 1980'erne med yderligere 2 sale. 

Biografen ejes i dag af Nordisk Film, som overtog biografen i november 1999, navnet blev ændret i 2005 til Metropol Aarhus.

Se også 
 Metropol for flere betydninger
 Palads Teatret for flere betydninger

Biografer i Aarhus
Etableret i 1951
Nordisk Film Biograferne